תורמוס עיא

תוּרְמוּס עַיַּא (בערבית: ترمسعيّا; בתעתיק מדויק: תֻרְמֻסְעַיַּא [ללא הפרדה]) היא עיירה פלסטינית בנפת רמאללה ואל-בירה, השוכנת כ-22 ק"מ מצפון לרמאללה. ליד כביש 60 בגובה של כ-732 מ'. בשנת 1997 היישוב הוכרז כעיירה ובשנת 2005 נערכו הבחירות המוניציפליות הראשונות. זאב וילנאי היה בין הסוברים שהמקום מזוהה עם טור שמעון, אלא שמחקר מאוחר יותר של בעז זיסו שלל את הקשר. על פי המכון הפלסטיני למחקר יישומי בירושלים, מקור השם הוא הֶלְחֵם של שלוש מילים עתיקות: טור (הר), מָשיָא (שארית הענבים לאחר סחיטתם) ועָי (חורבה). לפי הלשכה הפלסטינית המרכזית לסטטיסטיקה, בשנת 2016 חיו בעיירה 4,781 תושבים. ישראל הפקיעה 752 דונם מאדמות העיירה להקמת ההתנחלות שילה, בשנת 1978, ועוד 372 דונם להקמת היישוב שבות רחל בשנת 1992. לאחר הסכם אוסלו, חולק שטח הכפר לאזורי שליטה הבאים (המספרים בדונם) וזאת לאחר הפקעה של 1,047 דונם, על פי צווים של שר הביטחון: לפי עדויות ארכאולוגיות המקום היה מיושב ברציפות מאז תקופת הברזל. במקום התגלה סרקופג גדול מהתקופה הרומית המוצג במוזיאון רוקפלר. בעיירה מצויים כמה אתרים ואזורים ארכאולוגיים כגון: ח'רבת אבו מלול, ח'רבת אל-שייח' מוחמד, ח'רבת אמורייה וח'רבת אל-ריפי וכן ישנם בורות מים עתיקים, קברים חצובים בסלע, סרקופגים, שרידי מבנים וכמה פסיפסים. המקום הוזכר בכתבים נוצריים קדומים ובהקשר הכללי הצלבנים שהו בכפר הסמוך סינג'יל שם הקים ריימונד הרביעי מסֵן ז'יל התקופה העותמאנית וכן התגלו שרידים צלבניים בח'רבת ראש א(ל)דֵיר (בעברית: חורבת ראש המנזר) הסמוכה לכפר. על פי מפקד אוכלוסין עות'מאני משנת 1596, 43 משפחות התגוררו במקום. בשנת 1870, ביקר בכפר חוקר ארץ ישראל ויקטור גרן, וכתב כי במקום מתגוררים כ-700 איש. הוא ציין כי הכפר מחולק לשני רבעים, ואת ענייניו מנהלים שני שייח'ים. הוא הבחין במספר אבני גזית המשוקעות במספר בתים, ובמשקוף פגום מעוטר ומגולף בפתח בית ההארחה המקומי. במפקד אוכלוסין מ-1922 שנערך על ידי המנדט הבריטי, אוכלוסיית תורמוס עיא מנתה 707 תושבים, כולם מוסלמים. במפקד 1931 אוכלוסיית תורמוס עיא מנתה 717 תושבים, ב-185 בתים. בשנת 1945 אוכלוסיית תורמוס עיא מנתה 960 תושבים, אשר בבעלותם 17,611 דונם של קרקע, על פי סקר שטחים ואוכלוסיות רשמי. מאז מלחמת ששת הימים ב-1967, נמצאת תורמוס עיא תחת שלטון ישראלי. בינואר 1978 הופקעו 752 דונם מאדמות העיירה לצורך חפירה ארכאולוגית לכאורה, באתר שזוהה עם שילה הקדומה. בפועל התיישבה בשטח קבוצה של יהודים שהקימו את ההתנחלות שילה. המעשה גרם למתיחות ביחסי ארצות הברית–ישראל משום שהדבר פגע במשא ומתן לשלום עם מצרים שהתנהל אז. בין תושבי שילה ובין תושבי העיירה התפתח סכסוך במסגרתו התנכלו אלו לאלו. ב-5 במאי 1988 התקרבו מספר רועי צאן פלסטינים לבית הקיצוני שבישוב שילה, הוכרזה כוננות ותושב היישוב – ישראל זאב – פתח באש לעברם, וכתוצאה נהרג ג'ודה עבדאללה ונפצע ריזק אבו נעים, שניהם תושבי תורמוס עיא. זאב הורשע בבית המשפט המחוזי בהריגה, חבלה ופציעה בנסיבות מחמירות, ונגזרו עליו 5 שנות מאסר, מתוכן 3 שנים בפועל. בשנת 1992 הופקעו 372 דונם נוספים מאדמות העיירה, ששימשו להקמת מאחז בשם שבות רחל, שאושר על ידי הממשלה בשנת 2012. ב-2 בדצמבר 1993, צעיר בן 16, תושב שילה, שהיה חמוש בתת-מקלע עוזי, ירה למוות בחמיס מחמוד אבו עוואד, תושב תורמוס עיא, שעיבד את אדמתו, ללא שום התגרות מצידו. הקטין הורשע ברצח בכוונה תחילה ונגזרו עליו 16 שנות מאסר. החל משנת 2015 סובלים תושבי העיירה לעיתים קרובות מהתנכלויות ממתנחלי מאחז עדי עד, הכוללות עקירות וכריתות עצי זית, שריפת שדות חיטה וריסוס כתובות נאצה. בנובמבר 2015 פתח מחבל פלסטיני באש לעבר כוח צה"ל שאבטח צומת בסמוך לעיירה. החיילים השיבו באש לעבר המחבל והוא נהרג. ביולי 2021 צה"ל הרס את ביתו של המחבל תושב העיירה מֻנְתַסֶר שַלַבִּי, שביצע פיגוע בצומת תפוח שבו נרצח יהודה גואטה ונפצעו עוד שניים. באוקטובר 2021 נבחר לראשות המועצה המקומית לאפי שלבי, שסייע להימלטות מונתסר שלבי, וזאת לאחר קמפיין שנוהל לטובתו בעיירה בשל היותו "פטריוט וגיבור שנלחם למען המולדת". ב-21 ביוני 2023, לאחר הלוויה בשילה של אחד מהרוגי פיגוע הירי בתחנת הדלק בעלי, נכנסו כ-200 פעילי ימין קיצוני לכפר והציתו בו כ-30 מכוניות ו-15 בתים פלסטינים. במהלך המהומות נהרג תושב הכפר, עומר קטין, מאש כוח יס"מ. בעיירה ממוקם בית חולים של הרשות הפלסטינית על שם שייח'ה פטימה בינת מובארק (فاطمة بنت مبارك), שמיועד לתת שירות לאנשי כוחות הביטחון של הרשות וכן לאזרחים. המבנה בן שתי קומות בשטח בנוי על שטח של כ-11 דונם שעליו כאלף מ"ר בנוי. נכון ל-2023, בית החולים אינו פעיל. בסוף 2018 נפתח בעיירה בית חולים מתקדם לרפואת עיניים והוא קרוי על שמו של הוגו צ'אבז, נשיא ונצואלה (مستشفى هوغو تشافيز للعيون) שתרם לשם כך 15 מיליון דולר. בית החולים נבנה על שטח של 15 דונם וסך כל השטח הבנוי הוא כ-7,300 מ"ר. בתורמוס עיא שלושה בתי ספר: בית ספר יסודי (מעורב), תיכון לבנים ותיכון לבנות. בשנת 2007 הקים אשרף ראבי מועדון רכיבה ראשון מסוגו ברשות הפלסטינית – "מועדון הרכיבה תורמוס עיא", המכשיר רוכבים ברכיבה אמנותית. מדיה וקבצים בנושא תורמוס עיא בוויקישיתוף יהושע בריינר וניר יהב‏, נוהל שכן: בין ההתנחלות שילה לכפר תורמוס עיא, באתר וואלה, 7 באוגוסט 2012 ג'יימס בנט, זכות השיבה לברוקלין: בכפר תורמוס-עיא גרו בעבר כ-5,000 בני אדם, רובם בעלי אזרחות אמריקאית. קשיי האינתיפאדה גרמו למחצית מהם להגר בחזרה לארצות הברית, באתר הארץ, 14 באוגוסט 2002 https://www.pcbs.gov.ps/Portals/_Rainbow/Documents/ramallah.htm זאב וילנאי, אריאל - אנציקלופדיה לידיעת א"י, עמ' 2619, 8066 בעז זיסו, המצורה ההלניסטית בחורבת טורה שבהרי ירושלים וזיהוי טור שמעון מדריך לתורמוסעיא - دليل بلدة ترمسعيا, באתר Applied Research Institute - Jerusalem - ARIJ (המכון למחקר יישומי - ירושלים), ‏2012 הלשכה הפלסטינית המרכזית לסטטיסטיקה, מפקד האוכלוסין שנערך בשנת 2007, עמ' 112. (בערבית) (באנגלית) The Applied Research Institute (ARIJ) - Jerusalem, Turmus’ayya Town Profile, עמ' 16-17 ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך חמישי: השומרון (ב), ירושלים: יד יצחק בן-צבי, 1984, עמ' 19 פרופיל היישוב תורמוס עיא, עמ' 17, באתר המכון למחקר יישומי - ירושלים, ‏2012 (באנגלית). "חפירות שילה תמו", דבר, 24 בדצמבר 1978 נבדקת הקמת ישוב־קבע באזור שילה, דבר, 30 ביולי 1978 ואשינגטון תמהה: התיהפך שילה "לקדום של בגין", דבר, 1 בפברואר 1978 בי"ד צבאי גילה אהדה למתנחלים והקל בעונשם, מעריב, 15 בפברואר 1979 מתנחל משילה נעצר בחשד שהרג רועה ערבי, מעריב, 8 במאי 1988 ע"פ 26/89 ישראל זאב נ' מדינת ישראל פסק דין בו מוזכר המקרה דחיית ערר ניתן ב-21.9.2009 אורלי נוי, שתי יממות, מאה תקיפות של מתנחלים נגד פלסטינים, באתר "שיחה מקומית", 31 בינואר 2023 חגי מטר, אלפי שתילי עצי זית נעקרו באזור בו מת השר הפלסטיני אבו עין, באתר "שיחה מקומית", 2 בינואר 2015. שבתי בנדט‏, ניסיון פיגוע בבנימין: פלסטיני פתח באש לעבר חיילים - וחוסל, באתר וואלה, 17 בנובמבר 2015 צה"ל הרס את בית המחבל שרצח את יהודה גואטה, באתר ערוץ 7, 8 ביולי 2021. יהונתן גוטליב, סייען הפיגוע בצומת תפוח נבחר לראשות הכפר, באתר ערוץ 7, 2 בנובמבר 2021. חנן גרינווד ודנה בן שמעון, מתיישבים הציתו עשרות בתים ורכבים: עימותים אלימים בתורמוס עיא, באתר ישראל היום, 21 ביוני 2023 ניר דבורי ניצן שפירא ספיר ליפקין, ‏כנקמה על הטבח בעלי: מתנחלים הציתו רכוש בכפרים ביהודה ושומרון, באתר ‏מאקו‏, 21 ביוני 2023 הגר שיזף, כ-200 מתנחלים הציתו בתים ומכוניות בתורמוס עיא; פלסטיני נהרג מאש שוטרים, באתר הארץ, 21 ביוני 2023 الخدمات الطبية العسكرية Military Medical Service, web.archive.org, ‏2018-12-25 The Hugo Chavez Ophthalmic Hospital, www.pecdar.ps Hugo Chavez Hospital to open next month in West Bank, Middle East Monitor, ‏2018-10-01